tartuNLP/wikipedia-smugri-20251201 huggingface dataset:
Pithos (demos)

Pithos (, ) eli Pitthos () oli antiikin aikainen Kekropis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "mesogeios"-trittykseen eli Attikan sisämaa-alueen demoksiin.
Pithoksen sijaintipaikkaa ei tunneta, koska sitä ei kuvata antiikin säilyneessä kirjallisuudessa, eikä siitä ole tehty arkeologisia löytöjä.
Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin kaksi tai kolme edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin neljä tai viisi bule-edustajaa. Demoksen kansalaisesta käytettiin demonyymiä "Pitheus" ().
Plotheia

Plotheia (, ) oli antiikin aikainen Aigeis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "mesogeios"-trittykseen eli Attikan sisämaa-alueen demoksiin.
Plotheia sijaitsi lähellä Halai Arafenideen demosta. Se sijoitetaan suunnilleen nykyisen Stamátan kaupungin tienoille Ateenan koillispuolelle. 
Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin yksi edustaja Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin kaksi bule-edustajaa. Demoksen kansalaisesta käytettiin demonyymiä "Plōtheieus" () tai "Plōtheus" ().
Poros (demos)

Poros (, ) oli antiikin aikainen Akamantis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "paralia"-trittykseen eli Attikan rannikkoalueiden demoksiin.
Poros sijaitsi suunnilleen nykyisen Mitropísin tienoilla Lavreotikín kunnassa. Demosta ei tule sekoittaa Poroksen saareen, joka tunnettiin antiikin aikana nimellä "Kalaureia".
Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Akamantis ja sillä oli kolme edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Demetrias-fyleen ja fylen lakkauttamisen jälkeen vuodesta 201/200 eaa. jälleen Akamantis-fyleen. Demoksen kansalaisesta käytettiin demonyymiä "Porios" ().
Alempi Potamos

Alempi Potamos (, ), joskus myös "Alempi Potamioi" (), oli antiikin aikainen alun perin Leontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "asty"-trittykseen eli kaupunkialueen demoksiin.
Alemman Potamoksen sijaintipaikaksi oletetaan nykyinen Panepistimioúpolin eli Ateenan yliopiston kampuksen alue Zográfoussa. Ylempänä Hymettos-vuoren (nyk. Ymittós) rinteessä sijaitsi Ylempi Potamos, joka oli erillinen demos. Kumpaakaan näistä ei tule sekoittaa kolmanteen Potamos-nimiseen demokseen, Potamos Deiradiotaihin.
Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Leontis ja sillä oli yksi tai kaksi edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Demetrias-fyleen ja fylen lakkauttamisen jälkeen vuodesta 201/200 eaa. jälleen Leontis-fyleen. Muutosten seurauksena demoksella oli hellenistisellä kaudella kaksi bule-edustajaa.
Demoksen kansalaisesta käytettiin demonyymiä "Potamios" (). Ionin hautapaikkana pidettiin joko Alempaa tai Ylempää Potamosta.
Ylempi Potamos

Ylempi Potamos (, ), joskus myös "Ylempi Potamioi" (), oli antiikin aikainen Leontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "asty"-trittykseen eli kaupunkialueen demoksiin.
Ylemmän Potamoksen sijaintipaikaksi oletetaan nykyinen Kaisarianín luostarin paikka Ymittós-vuoren rinteessä. Sen alapuolella sijaitsi Alempi Potamos, joka oli erillinen demos. Kumpaakaan näistä ei tule sekoittaa kolmanteen Potamos-nimiseen demokseen, Potamos Deiradiotaihin.
Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin yksi tai kaksi edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin kaksi bule-edustajaa.
Demoksen kansalaisesta käytettiin demonyymiä "Potamios" (). Ionin hautapaikkana pidettiin joko Ylempää tai Alempaa Potamosta.
Potamos Deiradiotai

Potamos Deiradiotai (, ), joskus myös "Potamos Deiradioton/Deiradon" (), oli antiikin aikainen alun perin Leontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "paralia"-trittykseen eli Attikan rannikkoalueiden demoksiin.
Potamos Deiradiotai sijaitsi jokilaaksossa lähellä nykyisiä Lavreotikín kunnan Dipsélizaa ja Mertánia. Demosta ei tule sekoittaa kahteen muuhun Potamos-nimiseen demokseen, Alempaan ja Ylempään Potamokseen.
Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Leontis ja sillä oli kaksi edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Antigonis-fyleen ja fylen lakkauttamisen jälkeen vuodesta 201/200 eaa. jälleen Leontis-fyleen. Demoksen kansalaisesta käytettiin demonyymiä "Potamios" ().
Prasiai

Prasiai (, ) oli antiikin aikainen Pandionis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "paralia"-trittykseen eli Attikan rannikkoalueiden demoksiin.
Prasiai sijaitsi Attikan itärannikolla Deiradiotain ja Steirian demosten välisellä alueella, länteen nykyisestä Avlákista Pórto Ráftin kaupungin eteläpuolella sijaitsevan lahden rannalla. Prasiaissa oli Apollonille omistettu temppeli sekä hyvä satama, ja sitä pidettiin Erysikhthonin kuolin- ja hautapaikkana.
Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli kolme edustajaa Ateenan bulessa eli neuvostossa. Demoksen kansalaisesta käytettiin demonyymiä "Prasieus" ().
Probalinthos

Probalinthos (, ) oli antiikin aikainen alun perin Pandionis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "paralia"-trittykseen eli Attikan rannikkoalueiden demoksiin.
Probalinthos sijaitsi Marathonin tasangolla suunnilleen nykyisen Marathónaksen kunnan Vranáksen kylän tienoilla. 
Probalinthos, Marathon, Trikorythos ja Oinoe muodostivat vanhastaan Tetrapolis-nimisen liiton. Kaikki nämä neljä demosta sijaitsivat Marathonin tasangolla Parnes- ja Pentelikon-vuorten (nyk. Párnitha ja Pentéli) välisellä alueella. Niihin viitattiin yleensä yhdessä Marathonin nimellä. Perinteen mukaan Tetrapolis oli yksi Kekropsin ajan Attikan kahdestatoista vanhasta kaupungista ("polis") tai kylästä ("kōmē"), jotka Theseus myytin mukaan yhdisti ("synoikismos") Ateenaksi.
Probalinthoksen demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Pandionis ja sillä oli viisi edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 201/200 eaa. Attalis-fyleen. Demoksen kansalaisesta käytettiin demonyymiä "Probalisios" ().
Prospalta

Prospalta () oli antiikin aikainen alun perin Akamantis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "mesogeios"-trittykseen eli Attikan sisämaa-alueen demoksiin.
Prospalta sijaitsi Attikan kaakkoisosassa. Se sijoitetaan luoteeseen nykyisestä Kalývia Thorikoún kaupungista. 
Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Akamantis ja sillä oli viisi edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 224/223 eaa. Ptolemais-fyleen. Demoksen kansalaisesta käytettiin demonyymiä "Prospaltios" ().
Ptelea

Ptelea () oli antiikin aikainen Oineis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "asty"-trittykseen eli kaupunkialueen demoksiin.
Ptelea sijaitsi Kefissos-joen laaksossa Ateenan länsipuolella. Sijaintipaikka on mahdollisesti nykyisen Aigáleon kaupungin tienoilla. 
Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli yksi edustaja Ateenan bulessa eli neuvostossa. Demoksen kansalaisesta käytettiin demonyymiä "Pteleasios" ().
Semakhidai

Semakhidai (, ) oli antiikin aikainen Antiokhis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "mesogeios"-trittykseen eli Attikan sisämaa-alueen demoksiin.
Semakhidain oletetaan sijainneen Epakriaksi kutsutulla seudulla Attikan pohjoisosan vuoristoisella alueella. Demoksen tarkempaa sijaintipaikkaa ei kuitenkaan tunneta, koska sitä ei kuvata antiikin säilyneessä kirjallisuudessa, eikä siitä ole tehty arkeologisia löytöjä.
Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli yksi edustaja Ateenan bulessa eli neuvostossa. Demoksen kansalaisesta käytettiin demonyymiä "Sēmakhidēs" ().
Sfettos

Sfettos (, ) oli antiikin aikainen Akamantis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "mesogeios"-trittykseen eli Attikan sisämaa-alueen demoksiin.
Sfettos sijaitsi Mesógeian tasangolla, oletettavasti nykyisen Koropín kaupungin luoteispuolella, josta on löydetty joitakin raunioita. Erään teorian mukaan lähistöllä sijaitsevan Spátan kaupungin nimi olisi peräisin Sfettoksen nimestä.
Perinteen mukaan Sfettos oli yksi Kekropsin ajan Attikan kahdestatoista vanhasta kaupungista ("polis") tai kylästä ("kōmē"), jotka Theseus myytin mukaan yhdisti ("synoikismos") Ateenaksi. Myöhemmin se oli yksi Attikan demoksista. Kreikkalaisessa mytologiassa Sfettos sai nimensä samannimisestä Troizenin pojasta, joka perusti demoksen samoin kuin veljensä Anaflystos, jonka perustamana pidettiin Anaflystoksen demosta.
Sfettoksen demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin viisi edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin seitsemän bule-edustajaa. Demoksen kansalaisesta käytettiin demonyymiä "Sfēttios" (). 
Sfettoksesta Ateenaan johtanut tie tunnettiin Sfettoksen tienä ("Sfēttia hodos"). Sfettoksessa tiedetään olleen teatteri.
Skambonidai

Skambonidai (, ) oli antiikin Ateenan kaupunginosa ja alun perin Leontis-fyleen kuulunut Attikan demos. Se kuului fylen "asty"-trittykseen eli kaupunkialueen demoksiin.
Skambonidai sijaitsi kaupunginmuurin eli Themistokleen muurin sisäpuolisella alueella. Perinteisesti se on sijoitettu Akropoliin pohjoispuolelle nykyisten Monastirákin ja Omónoian kaupunginosien suuntaan. Toisen näkemyksen mukaan se olisi kuitenkin sijainnut Nymfien kukkulan ja Pnyksin alueella, ja se olisi luettu joskus osaksi Meliteä. Demoksen nimen arvellaan tulevan siitä, että kukkulaisen alueen kadut olivat mutkittelevia (kreik. "skambos") ja kapeita.
Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Leontis ja sillä oli kolme edustajaa Ateenan bulessa eli neuvostossa. Hellenistisellä kaudella edustajia oli neljä. Roomalaisella kaudella demos kuului vuodesta 124/125 jaa. Hadrianis-fyleen.
Skambonidaista oli kotoisin muun muassa Alkibiades. Demoksen kansalaisesta käytettiin demonyymiä "Skambōnidēs" ().
Steiria

Steiria () oli antiikin aikainen Pandionis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "paralia"-trittykseen eli Attikan rannikkoalueiden demoksiin.
Steiria sijaitsi Attikan itärannikolla Prasiain demoksen ja Brauronin välisellä alueella. Ateenasta kulki Steiriaan ja edelleen Prasiain satamaan tie, joka tunnettiin Steirian tienä ("Steiriakē hodos"). Demoksen sijaintipaikan oletetaan olevan jossakin nykyisen Pórto Ráftin kaupungin lähellä. 
Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin kolme edustajaa Ateenan bulessa eli neuvostossa. Hellenistisellä kaudella demoksella oli neljä edustajaa. Steirian asukkaat perustivat Stiriksen eli Steiriksen kaupungin Fokiissa. 
Steiriasta olivat kotoisin muun muassa Theramenes ja Thrasybulos. Demoksen kansalaisesta käytettiin demonyymiä "Steirieis" ().
Sybridai

Sybridai (, ) oli antiikin aikainen Erekhtheis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "mesogeios"-trittykseen eli Attikan sisämaa-alueen demoksiin.
Sybridain sijaintipaikkaa ei tunneta, koska sitä ei kuvata antiikin säilyneessä kirjallisuudessa, eikä siitä ole tehty arkeologisia löytöjä.
Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oletetaan olleen yksi edustaja Ateenan bulessa eli neuvostossa. Demoksen kansalaisesta käytettiin demonyymiä " Sybridēs" ().
Sypalettos

Sypalettos (, ) oli antiikin aikainen Kekropis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "mesogeios"-trittykseen eli Attikan sisämaa-alueen demoksiin.
Sypalettoksen oletetaan sijainneen Ateenan pohjoispuolella. Se sijoitetaan suunnilleen nykyisen Metamórfosin kaupungin tienoille. 
Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli ainakin alun perin kaksi edustajaa Ateenan bulessa eli neuvostossa. Demoksen kansalaisesta käytettiin demonyymiä "Sypalēttios" ().
Teithras

Teithras (), joskus myös "Tithras" (), oli antiikin aikainen Aigeis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "mesogeios"-trittykseen eli Attikan sisämaa-alueen demoksiin.
Teithras sijaitsi Attikan itäosassa. Se sijoitetaan suunnilleen nykyisen Pikérmin kaupungin tienoille. 
Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli neljä edustajaa Ateenan bulessa eli neuvostossa. Demoksen kansalaisesta käytettiin demonyymiä "Tithrasios" ().
Themakos

Themakos (, ) eli Themakoi (, "Thēmakoi") oli antiikin aikainen alun perin Erekhtheis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "asty"-trittykseen eli kaupunkialueen demoksiin.
Themakoksen sijaintipaikkaa ei tunneta, koska sitä ei kuvata antiikin säilyneessä kirjallisuudessa, eikä siitä ole tehty arkeologisia löytöjä.
Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Erekhtheis ja sillä oli yksi edustaja Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 224/223 eaa. Ptolemais-fyleen. Demoksen kansalaisesta käytettiin demonyymiä "Thēmakeus" ().
Thorai

Thorai (, ) oli antiikin aikainen alun perin Antiokhis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "paralia"-trittykseen eli Attikan rannikkoalueiden demoksiin.
Thorai sijaitsi Attikan lounaisrannikolla Aigilian ja Lamptrain demosten välisellä alueella. Sen oletetaan sijainneen itään nykyisestä Kalývia Thorikoún Lagonísista.
Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Antiokhis ja sillä oli neljä edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Demetrias-fyleen ja fylen lakkauttamisen jälkeen vuodesta 201/200 eaa. jälleen Antiokhis-fyleen. Muutosten seurauksena demoksella oli hellenistisellä kaudella viisi bule-edustajaa. Demoksen kansalaisesta käytettiin demonyymiä "Thorathen" () tai "Thoraieus" ()).
Thria

Thria () oli antiikin aikainen alun perin Oineis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "paralia"-trittykseen eli Attikan rannikkoalueiden demoksiin.
Thria sijaitsi Attikan länsiosassa lähellä Eleusista, sen ja Amfialen niemen välisellä alueella. Paikka on kaakkoon nykyisestä Asprópyrgoksesta. Demoksesta on saanut nimensä alueen Thriásion tasanko. Alue kärsi peloponnesolaissodassa ja muissa sodissa usein ensimmäisenä, kun Attikaan hyökättiin lännestä päin.
Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Oineis ja sillä oli seitsemän tai kahdeksan edustajaa Ateenan bulessa eli neuvostossa. Myöhemmin roomalaisella kaudella demoksissa tapahtui muutoksia, ja niiden seurauksena demos kuului vuodesta 124/125 jaa. Hadrianis-fyleen. Demoksen kansalaisesta käytettiin demonyymiä "Thriasios" (). 
Thrian oletetulta paikalta on löydetty vähäisiä raunioita. Demoksen alueella tiedetään olleen muun muassa Afrodite Filalle omistettu temppeli.
Thymaitadai

Thymaitadai (, ), joskus myös "Thymoitadai" (), oli antiikin aikainen Hippothontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "asty"-trittykseen eli kaupunkialueen demoksiin.
Thymaitadain oletetaan sijainneen Ateenan länsipuolella suunnilleen nykyisen Keratsínin kaupungin tienoilla. 
Se oli osa Pireuksen alueen neljän vanhan kylän Tetrakomoi-nimistä liittoa Pireuksen, Faleronin ja Ksypeten ohella. Näillä demoksilla oli yhteinen Herakleen pyhäkkö. Perinteen mukaan Tetrakomoi oli yksi Kekropsin ajan Attikan kahdestatoista vanhasta kaupungista ("polis") tai kylästä ("kōmē"), jotka Theseus myytin mukaan yhdisti ("synoikismos") Ateenaksi. Myöhemmin Thymaitadai oli yksi Attikan demoksista.
Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli kaksi edustajaa Ateenan bulessa eli neuvostossa. Demoksen kansalaisesta käytettiin demonyymiä "Thymaitadēs" ().
Trikorythos

Trikorythos (, ), joskus myös "Trikorynthos" () tai "Trikorinthos" (), oli antiikin aikainen alun perin Aiantis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "paralia"-trittykseen eli Attikan rannikkoalueiden demoksiin.
Trikorythos sijaitsi Marathonin tasangolla suunnilleen nykyisen Marathónaksen kunnan Káto Soúlin tienoilla. 
Trikorythos, Marathon, Probalinthos ja Oinoe muodostivat vanhastaan Tetrapolis-nimisen liiton. Kaikki nämä neljä demosta sijaitsivat Marathonin tasangolla Parnes- ja Pentelikon-vuorten (nyk. Párnitha ja Pentéli) välisellä alueella. Niihin viitattiin yleensä yhdessä Marathonin nimellä. Perinteen mukaan Tetrapolis oli yksi Kekropsin ajan Attikan kahdestatoista vanhasta kaupungista ("polis") tai kylästä ("kōmē"), jotka Theseus myytin mukaan yhdisti ("synoikismos") Ateenaksi.
Trikorythoksen demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Aiantis ja sillä oli kolme edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin kuusi bule-edustajaa. Roomalaisella kaudella demos kuului vuodesta 124/125 jaa. Hadrianis-fyleen. Demoksen kansalaisesta käytettiin demonyymiä "Trikorysios" ().
Trinemeia

Trinemeia (, ), joskus myös "Trinemeis" (), oli antiikin aikainen Kekropis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "mesogeios"-trittykseen eli Attikan sisämaa-alueen demoksiin.
Trinemeian oletetaan sijainneen suunnilleen nykyisen Kokkinaráksen tienoilla Kifisián kunnan itäosassa. 
Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli ainakin alun perin kaksi edustajaa Ateenan bulessa eli neuvostossa. Demoksen kansalaisesta käytettiin demonyymiä "Trinemeus" ().
Tyrmeidai

Tyrmeidai (, ), joskus myös "Tyrmidai" (), oli antiikin aikainen alun perin Oineis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "asty"-trittykseen eli kaupunkialueen demoksiin.
Tyrmeidain sijaintipaikkaa ei tunneta, koska sitä ei kuvata antiikin säilyneessä kirjallisuudessa, eikä siitä ole tehty arkeologisia löytöjä.
Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Oineis ja sillä oli yksi edustaja Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 201/200 eaa. Attalis-fyleen. Demoksen kansalaisesta käytettiin demonyymiä "Tyrmidēs" ().
Yhdysvaltain avoin tennisturnaus 2017 – sekanelinpeli

Laura Siegemund ja Mate Pavić olivat puolustava mestaripari, mutta Siegemund ei osallistunut turnaukseen tänä vuonna. Pavić pelasi Andreja Klepačin kanssa.
Martina Hingis ja Jamie Murray voittivat turnauksen.
Sijoitetut pelaajat.
&lt;section begin=sijoitetut /&gt;
&lt;section end=sijoitetut /&gt;
Verkkomainonta

Verkkomainonta on mainontaa, joka hyödyntää internetiä, kuten sähköpostia, verkkosivuja tai sosiaalista mediaa. 
Sitä pidetään kustannustehokkaana tapana luoda tarkkaan kohdennettua ja käyttäjän toimiin sidottua mainontaa verkkoon. Verkkomainonnan tavoitteita voi olla myynnin lisääminen, kävijöiden tuominen verkkokauppaan tai tuotteen lanseeraaminen.
Verkkomainonnan osuuden globaaleista mainosinvestoinneista on arvioitu olevan noin 19 prosenttia (2017), kun televisiomainonnan osuus on 36 prosenttia ja mobiilimainonnan 12 prosenttia.
Yhdysvaltojen senaatin vuonna 2014 teettämän tutkimuksen mukaan verkkomainonta voi vaarantaa kuluttajien tietoturvan ja yksityisyyden.
Rakuten Marketingin vuonna 2017 tuottamassa kyselytutkimuksessa 83 prosenttia pitää verkkomainontaa häiritsevänä. Vastaajista 80 prosenttia on lisäksi sitä mieltä, että verkkomaininta ei alustasta riippumatta ole parantunut ajan myötä. Kyselyyn osallistui 2 500 ihmistä eri maista.
Rauli Ylitalo

Rauli Ylitalo (s. 1983 Jyväskylä) on suomalainen näyttelijä, ohjaaja, tuottaja ja käsikirjoittaja.
Ylitalo esiintyi huhtikuusta 2015 tammikuuhun 2019 "Salatuissa elämissä" rikosylikonstaapeli Sami Kososen roolissa.
Hän toimi vuosina 2008–2016 Findie ry:n puheenjohtajana. Keväällä 2012 Ylitalo valmistui Humanistisesta ammattikorkeakoulusta, jossa opiskeli kulttuurituotantoa.
Ylitalon ohjauksia ovat muun muassa lyhytelokuvat "Rasvainen tiistai" (2014) ja "Congratulations! You Have a New Match!" (2018).
Vuonna 2017 Ylitalon ohjaama Turmion Kätilöiden Dance Panique -musiikkivideo voitti yleisöpalkinnon Oulun Musiikkivideofestivaaleilla.
Desecration

Desecration on brittiläisen death metal -yhtye Vallenfyren EP-levy, joka julkaistiin vuonna 2011 levymerkillä Imperium Productions. Se julkaistiin rajoitettuna, sekä numeroituna 500 kappaleen painoksena.
Painokset:
Kappaleet.
A-puoli
B-puoli
Viry-Châtillon

Viry-Châtillon on kunta Ranskassa Essonnen departementissa Île-de-Francen alueella. Se sijaitsee noin 25 kilometriä Pariisista etelään Seinejoen varrella.
Maailman ensimmäinen lentoasema Port-Aviation sijaitsi Viry-Châtillonissa. Sitä käyttivät aikanaan sellaiset ilmailun pioneerit kuten Roland Garros ja Louis Bleriot. Nykyään kaupungissa on Formula 1 -talli Renaultin päämaja.
Urheilu.
Kaupungin jalkapallojoukkue on Entente sportive Viry-Châtillon ("ES Viry-Châtillon"). Joukkueessa pelasi Thierry Henry kaudella 1991-1992. Kaupungissa on myös jääkiekkojoukkue Viry-Châtillon Essonne Hockey.
Eurooppa-liigan kauden 2017–2018 pudotuspelit

Eurooppa-liigan kauden 2017–2018 pudotuspelivaihe alkaa 13. helmikuuta ja päättyy 16. toukokuuta 2018 Parc Olympique Lyonnaisilla, Décines-Charpieussa, Ranskassa pelattavaan loppuotteluun, jonka voittajasta tulee Eurooppa-liigan kauden 2017–2018 mestari.
Loppuottelu.
Eurooppa-liigan loppuottelu 2018 pelattiin Parc Olympique Lyonnaisilla, Décines-Charpieussa 16. toukokuuta 2018.
Antoine Laganière

Antoine Charles Laganière (s. 5. heinäkuuta 1990 L'Île-Cadieux, Québec, Kanada) on kanadalainen uransa lopettanut jääkiekkoilija. Hän oli pelipaikaltaan keskushyökkääjä, mutta pelasi myös laidassa.
Ura.
Laganière pelasi Québecin paikallisia juniorisarjoja Châteauguay Patriotesin joukkueessa, kunnes Rimouski Océanic varasi hänet 86. pelaajana QMJHL:n varaustilaisuudessa 2006. Laganière ei kuitenkaan koskaan siirtynyt CHL:ään, jotta hän voisi pelata jatkossa Yhdysvaltain yliopistosarjoissa. Laganière toimi kaudella 2006–2007 Patriotesin varakapteenina. Vuodet 2007–2009 hän kävi Yhdysvalloissa Deerfield Academya. Vuodet 2009–2013 Laganière kävi Yalen yliopistoa. "Junior -vuotenaan" 2011–2012 hän oli joukkueensa toiseksi paras maalintekijä ja neljänneksi paras pistemies tehoilla 19+14=33. Laganière sijoittui koko ECAC Hockeyn maalipörssissä kuudenneksi. "Senior -vuotenaan" 2012–2013 hän oli Yalen kolmanneksi paras pistemies tehoilla 15+14=29. Laganière voitti kauden päätteeksi koko NCAA:n mestaruuden.
Huhtikuussa 2013 Laganière teki vapaana pelaajana vuoden mittaisen tulokassopimuksen Anaheim Ducksin kanssa. Hän pelasi molemmat sopimuskautensa kuitenkin kokonaan AHL-joukkue Norfolk Admiralsissa, jossa tulokaskausi 2013–2014 toi 72 runkosarja- ja neljässä playoff-ottelussa tehot 10+8=18. Kaudella 2014–2015 Laganière oli 14 osumallaan joukkueen kolmanneksi paras maalintekijä Louis Leblancin kanssa.
Heinäkuussa 2015 Laganière teki vuoden mittaisen AHL-sopimuksen Ducksin uuden farmijoukkueen, San Diego Gullsin kanssa. Hän osallistui samana syksynä kuitenkin Ducksin harjoitusleirille. Laganière oli kaudella 2015–2016 16 osumallaan Gullsin kolmanneksi paras maalintekijä Nick Ritchien kanssa. Syksyllä 2016 hän osallistui ammattilaistry-out -sopimuksella Ducksin harjoitusleirille, mutta Laganière ei saanut kuitenkaan jatkosopimusta ja jatkoi kaudella 2016–2017 Gullsissa. Hän oli tehoilla 21+16=37 joukkueen paras maalintekijä Corey Troppin kanssa ja sijoittui sisäisessä pistepörssissä neljänneksi.
Kaudeksi 2017–2018 Laganière siirtyi vuoden mittaisella sopimuksella SM-liigajoukkue Ässiin. Hän oli joukkueen paras maalintekijä ja toiseksi paras pistemies Maksim Matushkinin jälkeen tehoilla 17+18=35. Pudotuspeleissä Laganière oli tehoilla 1+3=4 Ässien paras syöttäjä ja hän jakoi joukkueen sisäisen pistepörssin voiton Jarno Kärjen ja Matti Kuparisen kanssa. Kaudeksi 2018–2019 Laganière siirtyi vuoden mittaisella sopimuksella Saksan DEL-liigan Straubing Tigersiin. Laganière lopetti uransa vuonna 2021.
Kirkonkirjapiiri

Kirkonkirjapiiri, täsmällisemmin käännettynä kirkonkirjanpitopiiri (, lyhenne "kbfd") tarkoitti Ruotsissa seurakunnan osaa, joka väestökirjanpitomielessä samaistettiin seurakuntaan. Kirkonkirjapiirien asema perustui hallituksen tekemään päätökseen. Kirkonkirjapiirit lakkautettiin 1. heinäkuuta 1991, kun vastuu väestökirjanpidosta siirrettiin Ruotsin kirkon seurakunnilta veroviranomaisille.
Kirkonkirjapiireistä annettiin kuulutus 9. joulukuuta 1921 ja ensimmäiset perustettiin 1. tammikuuta 1922. Kirkonkirjapiirejä oli 64 kappaletta 30 seurakunnassa 1. tammikuuta 1931. Yhteensä 27 seurakunnassa oli 2 kirkonkirjapiiriä, 2 seurakunnassa 3 piiriä ja Jokimukan seurakunnassa ainoana neljä piiriä. Osa näistä piireistä jatkoi jo aiemmin joissakin seurakunnissa noudatettua perinnettä erillisten kirkonkirjojen pitämisestä.
Panu Routila

Panu Henrik Routila (s. 1964) on suomalainen yritysjohtaja, joka toimi Konecranesin toimitusjohtajana vuosina 2015–2019. Konecranesille Routila tuli sijoitusyhtiö Ahlström Capitalilta, jonka toimitusjohtajana hän oli työskennellyt vuodesta 2008.
Routila on toiminut vuodesta 2020 Oriolan hallituksen puheenjohtajana.
Routila asuu perheineen Naantalissa ja hänellä on neljä lasta.
Työura.
Routila on valmistunut kauppatieteiden maisteriksi Turun kauppakorkeakoulusta. Hän aloitti uransa Nokialla ja työskenteli sen jälkeen useissa talousjohdon tehtävissä Partekilla niin Suomessa kuin ulkomailla Ranskassa, Belgiassa ja Yhdysvalloissa vuosina 1986–1995. Vuonna 1995 Routila siirtyi teräsyhtiö Outokummun palvelukseen, jossa hän toimi ensin controllerin tehtävissä ja vuodesta 1997 Vedetyt kuparituotteet -divisioonan johtajana.
Outokummulta Routila siirtyi vuonna 2002 kierrätyskonserni Kuusakoskeen kuuluvan Alteamsin toimitusjohtajaksi, minkä jälkeen hänet nimitettiin Ahlström Capitalin toimitusjohtajaksi. Ahlström Capital oli vuonna 2015 yksi Suomen suurimmista sijoitusyhtiöistä ja sen liikevaihto oli 1,5 miljardia euroa.
Konecranesille Routila siirtyi vuonna 2015, jolloin hänestä tuli yhtiön johtoryhmän jäsen ja uusi toimitusjohtaja Pekka Lundmarkin jälkeen. Valinnan aikaan Konecranesin hallituksen puheenjohtajana toiminut Stig Gustavson ei voinut osallistua toimitusjohtajan valintamenettelyyn, sillä hän oli työskennellyt Routilan kanssa useita vuosia toimiessaan Ahlström Capitalin hallituksen puheenjohtajana. Routilan valintaa hän piti kuitenkin onnistuneena.
Routila jätti Konecranesin 7. lokakuuta 2019, kun yhtiö oli ilmoittanut Rob Smithin nimityksestä uudeksi toimitusjohtajaksi helmikuun 2020 alusta alkaen. Konecranesin hallituksen puheenjohtajan Christoph Vitzthumin mukaan toimitusjohtajan vaihtamisen taustalla oli yhtiön siirtyminen uuteen vaiheeseen, kun Konecranesin kolme vuotta aiemmin tekemä MHPS-yrityskauppa ja siihen liittynyt integraatio oli saatettu loppuun.
The Silver Tongued Devil and I

The Silver Tongued Devil and I on yhdysvaltalaisen country-muusikko laulaja-lauluntekijä Kris Kristoffersonin toinen albumi, joka julkaistiin vuonna 1971.
Kappaleet.
Kaikki kappaleet Kris Kristoffersonin, ellei toisin mainita.
Arno Albert von Hellens

Arno Albert von Hellens (6. marraskuuta 1909 Turku – 12. marraskuuta 1984 Turku) oli suomalainen kirurgi ja vapaaherra, joka sai professorin arvonimen. 
Von Hellensin vanhemmat olivat maaherra ja oikeuskansleri Albert von Hellens ja Maja Oihonna af Ursin ja puoliso vuodesta 1933 sairaanhoitaja Inkeri Astrid Bohm. Von Hellens tuli ylioppilaaksi Hämeenlinnan suomalaisesta yhteiskoulusta 1928 ja valmistui lääketieteen lisensiaatiksi 1937. Tohtoriksi von Hellens väitteli 1947, edellisenä vuonna hän sai kirurgian erikoislääkärin pätevyyden. Turun yliopiston kirurgian dosentti von Hellensistä tuli 1954 ja Vaasan keskussairaalan kirurgian osaston ylilääkäri 1956. Tätä ennen von Hellens oli toiminut lääkärinä useissa eri sairaaloissa Länsi-Suomessa. Sodissa von Hellens palveli kenttäsairaalan kirurgina, lääkintämajuriksi hänet ylennettiin 1942. Von Hellens oli Oulun yliopiston kirurgian vt. professori vuonna 1962 ja 1963, mutta siirtyi sitten Turun kirurgisen sairaalan ylilääkäriksi vuoteen 1974 saakka, minkä jälkeen hän toimi vielä pari vuotta lääkärinä kahdella eri aluksella. Vuonna 1966 vielä urologian erikoislääkärin pätevyyden saaneelle von Hellensille myönnettiin professorin arvonimi 1973.
Evankelistojen symbolit

Evankelistojen symbolit ovat Uuden testamentin evankeliumien kirjoittajien eli Matteuksen, Markuksen, Luukkaan ja Johanneksen symboleina varhaiskristillisetä ajalta saakka käytettyjä tunnusmerkkejä. Matteuksen symbolina on yleensä ihminen tai enkeli, Markuksen leijona, Luukkaan härkä ja Johanneksen symbolina kotka.
Uudessa testamentissa kerrotaan näystä (Johanneksen ilmestys 4:6-8), joka on tällainen: "Valtaistuimen edessä ja ympärillä oli neljä olentoa, jotka sekä edestä että takaa olivat täynnä välkehtiviä silmiä. Yksi muistutti leijonaa, toinen nuorta härkää, kolmannella oli kuin ihmiskasvot ja neljäs näytti lentävältä kotkalta. Näillä neljällä olennolla oli kullakin kuusi siipeä, jotka olivat molemmilta puolin täynnä välkehtiviä silmiä."
Kirkkoisä Hieronymus (348–420) kirjoitti näin: Evankelista Matteuksen symbolina on siivellinen ihminen, koska hän aloittaa evankeliuminsa kertomalla Kristuksen ihmiseksi tulemisesta. Markukselle kuuluu leijona, sillä hänen evankeliuminsa alussa puhutaan Johannes Kastajasta, "huutavan äänestä erämaassa". Luukkaan tunnus on uhrieläin härkä, koska hän aloittaa kertomalla pappi Sakariaasta. Johanneksen symboli on kotka, sillä hänen evankeliuminsa luonteenomaisimpana piirteenä on hengen kohoaminen korkeimpiin taivaallisin kerroksiin. Jo aikaisemmin kirkkoisä Irenaeus Lyonilainen (noin vuonna 180) viittasi evankeliumien ilosanoman neljänlaiseen vaikutukseen: leijona edustaa voimaa, härkä uhripalvelusta, ihminen Jumalan ihmiseksi tulemista ja kotka kirkon läpäisevää Jumalan Henkeä.
Vanhassa testamentissa kerrotaan profeetta Hesekielin näystä (1:4-10, katso myös 10:14): "Tämän minä näin: Pohjoisesta tuli myrskytuuli ja suuri pilvi, joka liekehti tulta ja levitti loistetta ympärilleen. Tulen keskusta säihkyi kuin sula kulta, ja keskellä hehkua näkyi neljän olennon hahmot... Niillä oli ihmisen muoto, mutta kullakin oli neljät kasvot ja kullakin neljä siipeä... Niiden kasvot olivat kuin ihmisen kasvot, mutta oikealla puolen oli leijonan kasvot ja vasemmalla härän kasvot, ja vielä niillä oli kotkan kasvot, kaikilla neljällä yhtä lailla." Nelihahmoa selittänee muinaisitämainen käsitys maailman tai taivaan neljän kulman neljästä vartijasta tai kannattajasta.
Nelijako toistuu: Vanhan testamentin neljä suurta profeettaa (Jesaja, Jeremia, Hesekiel, Daniel) sekä neljä kirkkoisää (Augustinus, Ambrosius, Hieronymus, Gregorius Suuri). Esikristillisessä perinteessä mainittiin elävien olentojen neljä ominaisuutta: majesteettisuus, voima, ymmärrys ja liikkuvuus. Vielä ovat perushyveet: viisaus, rohkeus, maltillisuus ja oikeudenmukaisuus.
Evankelistojen yhteinen tunnus on kirja. Heitä on verrattu myös paratiisin neljään virtaan (1 Moos. 2:10). Leijonasta (Pyhä Markus) tuli Venetsian kaupungin vaakunaeläin. Pyhä Luukas esitetään toisinaan maalarina, koska hän 500-luvun legendan mukaan maalasi Neitsyt Maria -taideteoksia. Kuuluisin niistä sijaitsee Rooman Santa Maria Maggiore -kirkossa. Luukas on taiteilijoiden suojeluspyhimys.
Tåsjön piiri

Tåsjön piiri () sijaitsee Strömsundin kunnassa Ruotsissa. Piirin väkiluku on .
Bodumin piiri

Bodumin piiri () sijaitsee Strömsundin kunnassa Ruotsissa. Piirin väkiluku on .
Fjällsjön piiri

Fjällsjön piiri () sijaitsee Strömsundin kunnassa Ruotsissa. Piirin väkiluku on .
Ängersjön piiri

Ängersjön piiri () sijaitsee Härjedalenin kunnassa Ruotsissa. Piirin väkiluku on .
Ytterhogdalin piiri

Ytterhogdalin piiri () sijaitsee Härjedalenin kunnassa Ruotsissa. Piirin väkiluku on .
Hamran piiri (Taalainmaa)

Hamran piiri () sijaitsee Ljusdalin kunnassa Ruotsissa. Piirin väkiluku on .
Grängesbergin piiri

Grängesbergin piiri () sijaitsee Ludvikan kunnassa Ruotsissa. Piirin väkiluku on .
Götlundan piiri (Närke)

Götlundan piiri () sijaitsee Arbogan kunnassa Ruotsissa. Piirin väkiluku on .
Norrbyn piiri

Norrbyn piiri () sijaitsee Salan kunnassa Ruotsissa. Piirin väkiluku on .
Tärnan piiri (Uplanti)

Tärnan piiri () sijaitsee Salan kunnassa Ruotsissa. Piirin väkiluku on .
Kung Karlin piiri

Kung Karlin piiri () sijaitsee Kungsörin kunnassa Ruotsissa. Piirin väkiluku on .
Torpan piiri (Södermanland)

Torpan piiri () sijaitsee Kungsörin kunnassa Ruotsissa. Piirin väkiluku on .
Hanzo Shimada

Hanzo Shimada on hahmo Blizzard Entertainment -peliyhtiön kehittämässä vuonna 2016 julkaistussa "Overwatch"-pelissä. Hanzo on entinen salamurhaaja ja taitaa jousen käytön. Hän myös hallitsee kahta lohikäärmettä.
Hanzo on Shimada-klaanin johtajan vanhin lapsi ja tuleva klaanin johtaja. Hän tappoi veljensä Genji Shimadan klaanin pakottamana. Tämä teko mursi Hanzon sydämen, joten hän hylkäsi klaaninsa ja lähti maanpakoon.
Lindomen piiri

Lindomen piiri () sijaitsee Mölndalin kunnassa Ruotsissa. Piirin väkiluku on .
Södra Rådan piiri

Södra Rådan piiri () sijaitsee Gullspångin kunnassa Ruotsissa. Piirin väkiluku on .
Östra Karupin piiri

Östra Karupin piiri () sijaitsee Båstadin kunnassa Ruotsissa. Piirin väkiluku on .
Mäkihyppy talviolympialaisissa 1948

Vuoden 1948 talviolympialaisten mäkihyppykilpailu käytiin kisojen viimeisenä kilpailupäivänä 7. helmikuuta. Kilpailujen pistelaskujärjestelmä uusittiin edellisiin nähden. Ensimmäistä kertaa tuomareita oli viisi, joista korkeimman ja matalimman pistemäärän antaneiden tuomareiden ääniä ei huomioitu. Aiemmin tuomareita oli kolme, ja kaikkien antamat pisteet huomioitiin.
Norja saavutti kilpailussa kolmoisvoiton. Olympiakultaa saavutti Petter Hugsted.
Osallistujat.
Kilpailuun osallistui 49 hyppääjää 14 maasta.
Groupe Bull

Bull SAS (myös nimillä Groupe Bull, Bull Information Systems, tai lyhyesti Bull) on ranskalainen tietotekniikka-alan yritys. Yritys on tunnettu myös nimillä Bull General Electric, Honeywell Bull, CII Honeywell Bull ja Bull HN. Yrityksellä on ollut useita omistajuuden muutoksia useiden eri yrityksien kanssa.
Yrityksen on perustanut Fredrik Rosen Bull vuonna 1930.
Vuonna 1981 Bull osti Micral-tietokoneita valmistaneen R2E-yhtiön.
Bull, Honeywell ja NEC perustivat vuonna 1987 yhteisyrityksen nimellä "Honeywell Bull Information Systems", josta myöhemmin tuli kokonaan Bullin omistama.
1990-luvun alussa Bull oli Euroopassa toimivista it-alan yrityksistä viidenneksi suurin IBM:n, Nixdorfin, Digitalin ja Olivettin jälkeen.
Yrityksen tuotteisiin on kuulunut tietokoneita ja ohjelmistoja kuten NovaScale-palvelimet ja General Comprehensive Operating System (GCOS) käyttöjärjestelmä. Suurtietokoneet GCOS-käyttöjärjestelmällä ovat yrityksen ydintuote.
BIZMAC

BIZMAC on Radio Corporation of American (RCA) valmistama elektroniputkiin perustuva tietokone. Tietokone julkaistiin vuonna 1956 ja se maksoi noin neljä miljoonaa dollaria. RCA:ta kritisoitiin että tietokone ei perustunut transistoritekniikkaan.
Tietokone vanhentui nopeasti muun muassa RCA:n oman RCA 501:n julkaisun jälkeen.
Yksi järjestelmän suunnittelijoista oli Arnold Spielberg.
Koodi (dokumentti)

Koodi tai Koodi – Linuxin tarina () on suomalainen englanninkielinen dokumenttielokuva Linuxin kehityksestä. Elokuva on julkaistu vuonna 2001, ja sen on ohjannut Hannu Puttonen.
Elokuva käsittelee linuxin kehitystä ja historiaa, sekä Linus Torvaldsia ja hänen elämäänsä haastattelemalla häntä itseään ja hänet tuntevia ihmisiä. Haastateltavana on joukko linuxin tunnettuja kehittäjiä, linux harrastajia, Linuksen työtovereita ja hänen sukulaisiaan. Elokuvaa varten kuvattiin useita tunteja materiaalia, mutta siitä ei dokumenttiin asti päässyt kun pieni osa, ja dvd:llä on lisämateriaalina noin kolme tuntia.
Elokuvassa esiintyviä henkilöitä.
Lähde:
Kara Koyunlu

 
Kara Koyunlu tai Qara Qoyunlu () oli keskiaikainen valtio, joka hallitsi nykyisen Azerbaidžanin, Armenian, Iranin, Turkin sekä Irakin käsittänyttä aluetta vuodesta 1375 vuoteen 1468.
Zamzara

Zamzara on Jukka Tapanimäen kehittämä tasohyppely, joka on julkaistu vuonna Commodore 64:lle.
Vastaanotto.
Commodore User -lehti antoi pelille arvosanan 92% arvostelussaan.
Zzap-lehti antoi pelille arvosanan 91% arvostelussaan.
Jaakko Husa

Jaakko Husa (s. 1966 Alatornio) on Helsingin yliopiston "oikeus ja globalisaatio" -professuurin haltija. Oppituoli on sijoitettu oikeustieteelliseen tiedekuntaan.
Husa on valmistunut ylioppilaaksi Putaan lukiosta Torniosta vuonna 1985. Hänellä on puoliso ja kaksi lasta.
Husa on ollut nimitettynä useaan oikeustieteen eri alojen täysprofessuuriin: oikeusvertailun ja valtiosääntöoikeuden (2014–2018) sekä oikeuskulttuurin ja oikeuslingvistiikan professori Lapin yliopistossa (2011–2014), valtiosääntöoikeuden ja yleisen oikeustieteen professori Joensuun yliopistossa (2003–2010) (nyk. Itä-Suomen yliopisto) ja vertailevan julkisoikeuden professori Vaasan yliopistossa (1998–2003). Aiemmin hän on ollut julkisoikeuden assistentti ja yliassistentti Lapin ja Joensuun yliopistoissa. Husa on ollut Suomen Akatemian varttuneena tieteenharjoittajana vuosina 2006–2007.
Husa väitteli Lapin yliopistossa vuonna 1995 tutkimuksellaan "Julkisoikeudellinen tutkimus" vastaväittäjinään professorit Antero Jyränki ja Hannu Tapani Klami. Hän on julkaissut yli 200 tieteellistä tekstiä (kirjoja, artikkeleita, arvosteluja) englanniksi (julkaisujen pääkieli) ja suomeksi. Julkaissut tieteellisiä tekstejä myös saksaksi ja ruotsiksi. Husan tekstejä on käännetty muun muassa espanjaksi, japaniksi ja turkiksi.
Husa on ollut vieraileva tutkijana useissa ulkomaisissa yliopistoissa, kuten Edinburgin yliopistossa (MacCormick Fellow), Maastricht European Private Law Institutessa, Riga Graduate School of Law’ssa (Latvia) ja Hongkongin yliopistossa. Lisäksi hänellä on kansainvälisiä tieteellisiä tehtäviä. Hän on International Academy of Comparative Law’n jäsen (Titular member) ja toimii useiden alansa kansainvälisten julkaisujen, kuten Maastricht Journal of European and Comparative Law'n, brasilialaisen Revista de Direito Comparado e Estudos Culturais’in ja italialaisen Bologna Law Review’n toimituskuntien asiantuntijajäsenenä. Vuonna 2018 hänet kutsuttiin Suomalaisen tiedeakatemian jäseneksi.
Husan oikeustieteellinen artikkeli "Tuomioistuinratkaisut oikeuslähteenä – oikeuslähdeoppi ja oikeusyhteisön kulttuurinen identiteetti" sai Lakimies-aikakauskirjan parhaan kirjoituksen palkinnon vuonna 2020.
Robert Dinesen

Robert Theodor Louis Camillo Dinesen (23. lokakuuta 1874 Kööpenhamina – 8. maaliskuuta 1972 Berliini) oli tanskalainen elokuvaohjaaja ja näyttelijä.
Robert Dinesen syntyi farmaseutin perheeseen. Hän opiskeli laulamista Vilhelm Heroldin ja näyttelemistä Nicolai Neiiendamin johdolla ja debytoi Kööpenhaminan Dagmar-teatterissa vuonna 1894. Dinesenin ensimmäinen elokuva "Kuilu" ("Afgrunden", 1910) muistetaan myös Asta Nielsenin ja Poul Reumertin esikoiselokuvana. Dinesenillä oli pääosa elokuvassa "Neljä paholaista" ("De fire Djævle", 1911), jonka jälkeen hän työskenteli Nordisk Filmin näyttelijänä ja ohjaajana vuoteen 1917 saakka. Tänä aikana hän ohjasi noin 70 elokuvaa.
Vuonna 1918 Dinesen ohjasi kaksi elokuva Ruotsissa. Vuonna 1920 hän siirtyi Saksaan, jossa hän ohjasi noin 25 elokuvaa. Äänielokuvan tultua ja natsien noustua valtaan Dinesen omistautui harrastukselleen maalaustaiteelle. Hän oli naimisissa kolmesti näyttelijöiden Marie Dinesenin, Johanne Dinesenin ja Margrethe Schönin kanssa. Dinesen oli kirjailija Kirsten Thomsenin isä.
Turbiiniliittymä

Turbiiniliittymä on eritasoliittymä, jossa ei ole silmukkaramppeja. Siinä vasemmalle kääntyvä liikenne kulkee liittymän keskipistettä kiertäviä ramppeja pitkin. Suomessa ei ole täydellisiä turbiiniliittymiä, mutta kolme 3/4-turbiinia (Kehä III/Tuusulanväylä, Kehä III/Turunväylä ja Vt3/Vt12). Lisäksi Suomessa on yksi 2/4-turbiini (Kehä III/Lahdenväylä).
August Blom

August Martin Blom (26. joulukuuta 1869 Kööpenhamina – 10. tammikuuta 1947 Kööpenhamina) oli tanskalainen elokuvaohjaaja ja näyttelijä.
August Blom syntyi sepän perheeseen. Hän kävi kauppakoulun ja aloitti näyttelijänuransa vuonna 1893. Blom työskenteli Kööpenhaminan Folketeatretissa vuosina 1901–1912. Vuoden 1908 tienoilla hänestä tuli Nordisk Filmin näyttelijä ja vuonna 1910 ohjaaja. Vuosina 1911–1921 Blom työskenteli myös Nordisk Filmin taiteellisena johtajana. Hän ohjasi vuoteen 1924 mennessä yli sata elokuvaa, joista merkittävimpiä ovat "Valkoinen orjakauppa" ("Den hvide Slavehandel", 1910), "Suurkaupungin yöelämän seuraukset" ("Ved Faengslets Port", 1911), aikansa suurtuotanto "Atlantis" (1913) ja "Maailmanloppu" ("Verdens Undergang", 1916). Vuodesta 1926 lähtien Blom toimi elokuvateatterin johtajana. Hän oli naimisissa kahdesti näyttelijöiden Agnete von Prangenin ja Johanne Fritz-Petersenin kanssa.
Olympiakos Nikosia

Olympiakos Nikosia () on jalkapalloseura Nikosian kaupungista. Seura pelaa kaudella 2017–18 Kyproksen korkeimmalla sarjatasolla Kyproksen jalkapalloliigassa. Olympiakos on voittanut kolme Kyproksen mestaruutta – kausina 1966–67, 1968–69 ja 1970–71. Mestaruuksien myötä kausina 1967–68, 1969–70 ja 1971–72 se pelasi Kreikan pääsarjassa.
Aspley Guisen rautatieasema

Aspley Guisen rautatieasema on rautatieasema Aspley Guisen kylässä Bedfordshiressä. Se sijaitsee Marston Vale Linen varrella.
Asema avattiin vuonna 1905. Se suljettiin 1. tammikuuta 1917, mutta avattiin uudelleen jo 5. toukokuuta 1919. Asemaa käytti 9 962 matkustajaa kaudella 2017–2018.
Reborn Games

Reborn Games on suomalainen videopelien kehittäjä, joka aiemmin toimi nimellä Fragment Production.
Dimetyyliglutaraatti

Dimetyyliglutaraatti (C7H12O4) on alifaattisiin estereihin kuuluva orgaaninen yhdiste. Rakenteeltaan se on metanolin ja glutaarihapon esteri. Yhdistettä voidaan käyttää liuottimena.
Ominaisuudet, valmistus ja käyttö.
Huoneenlämpötilassa dimetyyliglutaraatti on väritöntä nestettä, jolla on makea tuoksu. Yhdiste liukenee hieman veteen ja hyvin moniin orgaanisiin liuottimiin kuten etanoliin, dietyylieetteriin ja kloroformiin. 
Dimetyyliglutaraattia valmistetaan esteröimällä metanolilla seosta, joka sisältää glutaarihapon lisäksi meripihkahappoa ja adipiinihappoa. Tuotteena muodostuu niin sanottujen kaksiemäksisten happojen estereiden seos, joka sisältää dimetyyliglutaraatin lisäksi dimetyylisukkinaattia ja dimetyyliadipaattia. Nämä esterit voidaan erottaa toisistaan tislaamalla. Dimetyyliglutaraattia voidaan käyttää joko yksinään tai seoksena dimetyyliadipaatin ja dimetyylisukkinaatin kanssa. Sitä käytetään liuottimena muun muassa maalinpoistoaineissa, kynsilakanpoistoaineissa, teollisissa puhdistusaineissa, polyesterien ja epoksidien liuottimena sekä hartsien liuottimena. Runsaasti sitä käytetään muun muassa autoteollisuudessa.
Popular Electronics

Popular Electronics oli Yhdysvalloissa vuosina 1954–1982 ilmestynyt lehti, joka oli alkuvaiheissaan suunnattu elektroniikan harrastajille ja rakentelijoille.
Historia.
Lehti oli Ziff Davis -julkaisijan luoma. Yhtiöllä oli harrastelehtiä eri aloille ja "Radio &amp; Television News" -julkaisu, joka oli radioamatööreille suunnattu ja keskittyi radiotekniikkaan. "Radio Newsin" päätoimittaja Oliver Read toimi aluksi myös uuden lehden päätoimittajana.
"Popular Electronics" keskittyi itse koottaviin elektroniikkaprojekteihin. Ensimmäisessä numerossa esiteltiin Heathkit A-7B -vahvistimen kokoaminen rakennussarjasta. Osat projekteihin ostettiin erikseen tai niitä voi tilata postimyynnistä valmiina kitteinä. 1960-luvulla lehdellä oli 400 000 tilaajaa. Rakennusprojekteina olivat muun muassa mustavalkotelevisio, säteilymittari, elektroninen lämpömittari, transistorivahvistin sähkökitaralle ja VHF-radio lentoliikenteen kuunteluun.
Tammikuun 1975 numerossa esiteltiin Altair 8800 -kotitietokone. Tämä oli merkittävää, koska tätä ennen tietokoneiden rakennussarjat olivat myyneet muutamia satoja kappaleita. Altairia myytiin tuhansia. Paul Allen näytti lehden numeron Bill Gatesille ja he kirjoittivat BASIC-tulkin tietokoneelle ja perustivat Microsoft-yhtiön sitä myymään.
Oliver Perry Ferrell toimi lehden päätoimittajana vuodesta 1956 vuoteen 1971. Häntä seurasi Milton S. Snitzer. Entinen "Radio &amp; Television News", myöhemmin "Electronics World" yhdistettiin lehteen. Vähitellen lehdessä rakenteluohjeet jäivät sivummalle ja se keskittyi enemmän tuote-esittelyihin. Nimeksi muutettiin 1982 "Computers &amp; Electronics". Tämä lehti lakkautettiin 1985.
Myöhemmin lehden tuotemerkki myytiin Gernsback Publicationsille, joka julkaisi omaa lehteään samalla nimellä 1989–2000 (entinen "Hands-On Electronics", vuodet 2000–2003 "Poptronics").
Käärmesolmu

Käärmesolmu ("Le Nœud de vipères") on François Mauriacin romaani vuodelta 1932. Kirjan on julkaissut Grasset. Sen on suomentanut Mary Ohlström, ja suomennoksen on julkaissut Gummerus vuonna 1936. 
"Käärmesolmua" pidetään usein Mauriacin mestariteoksena. Romaani on avioliittodraama. Tässä kuten muissakin Mauriacin romaaneissa romaanihenkilöt etsivät turhaan rakkautta ihmissuhteissa ja löytävät sen täyttymyksen vasta Jumalan rakkaudesta.
Suomennoksesta on julkaistu viisi painosta, kaksi viimeistä Kompassi-sarjassa. Nobel-palkinto vuonna 1952 herätti Suomessa mielenkiinnon Mauriaciin, ja 16 vuotta aiemmin julkaistu "Käärmesolmun" suomennos ilmestyi tuolloin kahtena painoksena, kuten ilmestyi uusi painos myös "Pyhästä suudelmasta".
Mäkihyppy talviolympialaisissa 1952

Vuoden 1952 talviolympialaisten mäkihyppykilpailu käytiin kisojen viimeisenä kilpailupäivänä 7. helmikuuta. Holmenkollenin Holmenkollbakkenille oli kerääntynyt 104 102 maksanutta katsojaa, mikä on kaikkien aikojen toiseksi suurin katsojamäärä, vuoden 1936 olympialaisten mäkihyppykilpailun jälkeen. Lisäksi noin 30 000 ihmistä kerääntyi viereiseen metsään, jotta ihmiset näkisivät kilpailun kauempaa ostamatta lippuja.
Isäntämaa Norjan hyppääjät lähtivät kilpailuun ennakkosuosikkeina. Kovimpien haastajien usokttiin tulevan Suomesta, Ruotsista ja Saksasta. Kilpailun voittoon hyppäsi Norjan Arnfinn Bergmann.
Osallistujat.
Kilpailuun osallistui 44 hyppääjää 13 maasta.